2016 թ. հունիսի 20-ին քաղաքապետ Տարոն Մարգարյանը հանդիպել է Երևանում գտնվող Մարսելի հայազգի փոխքաղաքապետ Դիդյե Փարաքյանի հետ: Ընդգծելով հայ-ֆրանսիական հարաբերությունների ներկա բարձր մակարդակը՝ Երևանի քաղաքապետը կարևորել է Երևանի ու Մարսելի միջև բարեկամական և գործընկերային հարաբերությունների զարգացումը, որոնք հիմնված են երկու երկրների և ժողովուրդների բարեկամության վրա: Տարոն Մարգարյանը նաև նկատել է, որ Երևանի և Մարսելի միջև հաստատված ավելի քան 20-ամյա պատմություն ունեցող համագործակցությունը տարեցտարի էլ ավելի է զարգանում ու ընդլայնվում, ինչը մեծապես պայմանավորված է նաև հենց տեղի հայ համայնքի ու ազգային կազմակերպությունների ակտիվ գործունեությամբ: